Ганс Шэле

Ханс Хайнрых Шэле (; ) — нямецкі лёгкаатлет. Выступаў у бегу на сярэднія дыстанцыі і бар’ерным бегу. Удзельнік летніх Алімпійскіх гульн 1936 года, двухразовы чэмпіён Еўропы 1934 года. 

 Біяграфія 
Ханс Шэле нарадзіўся 18 снежня 1908 года ў раёне Кірхвердэр горада Гамбург.

Выступаў у лёгкаатлетычных спаборніцтвах за «Гамбург». У 1934—1936 гадах станавіўся чэмпіёнам Германіі ў бар’ерным бегу на сярэднія дыстанцыі.

У 1934 годзе заваяваў два залатыя медалі на чэмпіянаце Еўропы ў Турыне ў бегу на 400 метраў з бар’ерамі з рэкордам Германіі і чэмпіянатаў Еўропы — 53,2 секунды і ў складзе зборнай Германіі ў эстафеце 4х400 метраў (3 хвіліны 14,1 секунды).

У 1936 годзе ўвайшоў у склад зборнай Германіі на летніх Алімпійскіх гульнях у Берліне. У бегу на 400 метраў з бар’ерамі заняў у чвэрцьфінале 3-е месца з вынікам 54,6, саступіўшы 0,1 секунды трапіўшаму ў паўфінал з 2-га месца Хуану Лавенасу з Аргенціны.

Быў прадпрымальнікам. У 1939 годзе пасля пачатку Другой сусветнай вайны быў мабілізаваны ў вермахт.

Загінуў 23 ліпеня 1941 года ў вёсцы Буйнічы Магілёўскага раёга (БССР) у баі супраць савецкіх войскаў. Пахаваны на могілках нямецкіх салдат у Магілёве.

 Асабісты рэкорд 
 Бег на 400 метраў з бар’ерамі — 53,2 (9 верасня 1934, Турын)

 Сям’я 
Сыны Клаўс і Хорс былі вядомымі ў ФРГ лёгкаатлетамі.

 Крыніцы 

Катэгорыя:Загінулі ў Другой сусветнай вайне
Катэгорыя:Лёгкаатлеты на летніх Алімпійскіх гульнях 1936 года
Катэгорыя:Чэмпіёны Еўропы па лёгкай атлетыцы
Катэгорыя:Бегуны на сярэднія дыстанцыі Германіі
Катэгорыя:Вікіпедыя:Старонкі з неадназначнымі геаланцужкамі